cyanic-selkie/wikianc huggingface dataset:
Noida
Geografi
Noida ligger gjennomsnittlig 200 moh. og grenser i vest og sørvest til elven Yamuna, i nord og nordvest til Delhi, i nordøst til byene Delhi og Ghaziabad og i nordøst, øst og sørøst til Hindon-elven. Noida faller i nedslagsfeltet til Yamuna-elven, og ligger på det gamle elveleiet. Jordsmonnet er leiraktig og rikt på næringssalter. Det er egnet for dyrking av sesongavhengige grønnsaker, korn som hvete og avlinger som sukkerrør. Med den raske urbaniseringen har grønnsaker og frukt blitt de viktigste avlingene. Området har tørre løvtrær som saltre, shesham og teak.
Demografi
Ved folketellingen i 2001 hadde Noida en befolkning på 293 908 innbyggere. Av disse var 55 % menn og 45 % kvinner. Gjennomsnittlig lesekyndighet var 80 %, noe som var mye høyere enn landsgjennomsnittet på 59,5 %. Av mennene var det 84 % som kunne lese, mens 78 % av kvinnene var lesekyndige. 14 % av Noidas befolkning var barn under 6 år.
Noida har i dag har en befolkning på mer enn 500 000 innbyggere, spredt over et område på 203,16 km². Rundt 50 % av innbyggerne pendler til og fra Delhi hver dag på grunn av arbeid.
Sonar
SONAR (SOund Navigation And Ranging) er en teknikk som bruker lyd under vann til å navigere med eller detektere andre fartøyer. Der er to typer sonarer, aktive og passive.
Aktiv sonar
Aktiv sonar registrerer ekkoer av egen utsendt lyd. Sonaren virker etter samme prinsipp som radaren (ekkoprinsippet), det vil si at den utsender en kort lydbølge (ofte kalt et ping) og registrerer ekkoene på en skjerm. Stråleforming kan anvendes på sender og/eller mottaker for å fokusere den akustiske energien til en stråle over en eller et sett med vinkler. Det tar lengre tid å få ekkoene tilbake da lydens hastighet i vann er ca 1 500 m/s. Ekkoloddet er et eksempel på en sonar som kun ser nedover for å måle dybden.
En viktig anvendelse for aktiv sonar er å finne fisk. Moderne fiskefartøyer bruker avanserte sonarer for å detektere fiskestimer opp til åtte kilometer unna fartøyet. Fiskebåtskippere er også generelt svært flinke til å bruke sonaren som et verktøy for å effektivisere fisket. Tusenvis av liter drivstoff kan spares hvis fiskestimene tidlig kan lokaliseres og følges. Sonaren er også et viktig verktøy når fisken skal fanges, blant annet for å posisjonere fartøyet riktig i forhold til fiskestimen. I sjøforsvaret brukes sonar taktisk av overflatefartøy som søker etter ubåter. Sonarene kan være skrogmontert, eller tauet (kalles gjerne TAS, ATAS, CAPTAS).
Hvilken type lyd som sendes ut i vannet kan være avgjørende for deteksjon, og det skilles hovedsakelig mellom frekvensmodulert (FM) og continous wave (CW). FM er brukt ved steder hvor det er mye gjenklang (falske ekko), mens CW er gjerne brukt ved dypt vann uten mye gjenklang. CW har egenskapen til å kunne registrere doppler, noe som kan angi ekkoets fart. I nyere sonarer brukes også hyperbolsk FM.
Lydhastigheten i sjøen vil variere i forhold til trykk, saltinnhold og temperatur. Da dette forandrer seg i dypet, vil også lydhastigheten forandre seg. lyden er "lat", og vil derfor holde seg i dybder hvor lydhastighetene er trege. Dette kan gjøre at man får store soner i vannet hvor lyden ikke brer seg, og kan da gi gode utgangspunkt for hvor ubåter vil gjemme seg. Fartøy som søker med aktiv sonar tar regelmessige målinger av dette med bathyprober (måling av temp ved hjelp av en probe man slipper ut i vannet. Via en antenne sendes info tilbake til mottaker) for å kunne analysere hvilke innstillinger som vi fungere best for deteksjon.
Passiv sonar
Passiv sonar eller hydrofonen, registrerer utelukkende lyd fra andre skip (eller lyder fra havdyr). Passiv lytting er hovedsakelig brukt av ubåter. Dette fordi en ubåt lett kan avsløre sin posisjon ved bruk av aktiv utsendelse.
En passiv sonar prosesserer mottatt data, og viser nå i moderne tid på en skjerm hvor det er lagt opp i to akser (x: peiling, y: tid). Skjermen viser da i hvilken peiling det er støy som overgår normal støy i vannet. Operatøren kan da lytte i den peilingen, og ved hjelp av verktøy som lofar og demon analysere denne støyen. det operatøren da er ute etter er akslingsrate, bladrate, og annen klassifikasjonsrelatert informasjon. En dyktig operatør kan ved å bruke disse dataene kunne klassifisere et fartøy kun ved å høre støyen fartøyet gir ut i vannet. Dette fordi et fartøy kan gi en ganske unik signatur i vannet – da med en sammensetning av kjennetegn. dette kan være dieselsignatur, syngende propell, kavitasjon, antall propellblad, akslingstøy, flutter med mer. En virkelig dyktig operatør kan skille i utgangspunktet like fartøyer fra hverandre (fartøyer som er helt likt bygd, men gir ørsmå ulike differanser ut i vannet). Dette gjør da at ubåter, som i utgangspunktet er blinde, kan avgjøre hvorvidt et fartøy er vennlig, nøytralt, eller fiendtlig.
Losser
Losser er en kommune i den nederlandske provinsen Overijssel. Den ligger øst i Twente på den tyske grensen. Kommunen har fem offisielle sentre, hvorav hovedbyen Losser er den klart største. De andre kjernene er Beuningen, De Lutte, Glane og Overdinkel.
Kommunal vei 431 (Stavanger)
Kommunal vei 431 i Stavanger går mellom Petrikirken og Østre Ring i Stavanger. Veien er 1,6 km lang og går gjennom Bergelandsgata, Birkelandsgata, Avaldsnesgata og Hjelmelandsgaten.
Før veien ble omklassifisert var den nummerert fylkesvei 431.
Tour de France 1973
Tour de France 1973 var den 60. utgaven av Tour de France, og varte fra 30. juni til 22. juli.
Rittet var 4140km langt, fordelt på 20 etapper, inkludert 4 tempoer og en lagtempo. Syklistene kjørte med en gjennomsnittsfart på 33.918 km/t. Spanjolen Luis Ocaña vant rittet for første gang, foran franskmannen Bernard Thévenet og spanjolen José-Manuel Fuente. Herman Van Springel vant poengtrøya, Pedro Torres vant klatretrøya og Joop Zoetemelk vant kombinasjonstrøya. Gan–Mercier–Hutchinson vant lagkonkurransen.
Ocaña brukte 122 timer, 25 minutter og 34 sekunder, som var en margin på 15 minutter og 51 sekunder på Gimondi. Gjennomsnittsdaten var mye lavere i forhold til årene før, som skyldes en tøffere profil og lengre løype. Tittelforsvarer Eddy Merckx, som hadde vunnet de fire foregående utgavene, stilte ikke på start siden han var kontraktpålagt å kjøre Giro d'Italia og Vuelta a España og trodde det ville bli for tøft å kjøre Touren i tillegg. Det skyldes et lagskifte fra sesongene før.
Klatretrøya
¨
Diverse konkurranser
Marc Demeyer vant konkurransen for flest poeng på innlagte spurter. Sammenlagtvinner Luis Ocaña ble også kåret til rittets mest offensive rytter.
22. september
Navnedag
Kyrre, Kåre.
Fødsler
Se flere som er født 22. september i Kategori:Fødsler 22. september.
Dødsfall
Se flere som døde 22. september i Kategori:Dødsfall 22. september.
Region Midtjylland
Region Midtjylland er en av Danmarks fem regioner, opprettet i forbindelse med Kommunalreformen (2007). Regionen er en administrativ enhet med hovedansvar for helsevesen, regional utvikling og drift av en rekke sosiale institusjoner i Midtjylland.
Region Midtjylland omfatter de tidligere Ringkjøbing, Viborg og Århus amter, samt de nåværende kommuner Brædstrup, Gedved, Hedensted, Horsens, Juelsminde, Nørre-Snede og Tørring-Uldum i Vejle amt. Regionen har sentral forvaltning og sete for det folkevalgte Regionsrådet i Viborg. Det endelige navn og område ble fastsatt i lov av 24. juni 2005.
Region Midtjylland har 19 kommuner. Folkemengden er 1 227 428 (per 1.1.2007)
Kommuner
(folkemengde den 1.1.2007)
Gjøvik Olympiske Fjellhall
Gjøvik Olympiske Fjellhall ble bygget for å huse ishockeykampene som skulle arrangeres på Gjøvik under Vinter-OL 1994. Hallen brukes i dag til ishockey, håndball, konserter og andre arrangementer. Hallen ble åpnet i 1993, som den 29. ishallen i Norge. Den er hjemmebanen til ishockeylaget Gjøvik Hockey og har en publikumskapasitet på 6 000, hvorav 980 er ståplasser.
Hallen ble bygget i forbindelse med en allerede eksisterende svømmehall, som også ligger inne i fjellet. Vinteren 2008 ble to nye klatrevegger oppført som gjør dette til en av innlandets beste klatresentre.
Brukere
I tillegg til at Gjøvik Hockey spiller hjemmekampene sine her så er det flere klubber som har spilt treningskamper her. Landskamper har ofte blitt spilt i Gjøvik Olympiske Fjellhall, men også GET-ligaen-kamper for utenbys klubber. Spektrum Flyers spilte tre av sine hjemmekamper i sesongen 1994/1995, Storhamar Hockey og Furuset IK har også spilt sine hjemmekamper i Gjøvik Olympiske Fjellhall. Vålerenga Ishockey har spilt noen av sine hjemmekamper siden 2017 mot Storhamar Hockey her, noe som resulterte i gode publikumstall og inntekter for klubben. Manglerud Star som hjemmelag mot Storhamar har også blitt spilt her høsten 2018.
Linah Mohohlo
Linah K. Mohohlo (født 13. februar 1952 i Ramotswa i Protektoratet Bechuanaland, død 1. juni 2021 i Gaborone i Botswana) var en botswansk økonom som fra 1999 til 2016 var sentralbanksjef i Botswanas bank, sentralbanken i Botswana.
Bakgrunn
Moholo ble født og vokste opp i Ramotswa i distriktet South-East i Botswana. Hun tok utdannelse innen regnskap, økonomi og finans ved University of Botswana, George Washington University og University of Exeter, og studerte i tillegg ledelse (executive management) ved Yale University. Hun skrev flere artikler og bøker innen økonomi, finans, valutastyring og ledelse.
Karriere
Mohohlo ble utnevnt til sentralbanksjef i 1999, etter å ha jobbet i sentralbanken i 23 år. Innenfor sentralbanken arbeidet hun i flere avdelinger, blant annet styrets sekretariat, personalavdelingen, forskningsavdelingen og avdelingen for finansmarkedene.
I tillegg arbeidet hun blant annet for Det internasjonale pengefondet (IMF), der hun blant annet var «governor» for Botswana, og hun representerte 21 av Afrikas land i Group 1 Constituency i IMFs International Monetary and Financial Committee fra 2000 til 2002. Både i og utenfor Botswana hadde hun mange verv. FNs generalsekretær Kofi Annan brukte henne til å overvåke evalueringen av FNs «New Agenda» for utvikling i Afrika, og Storbritannias statsminister utnevnte henne til å jobbe i Afrikakommisjonen (Blair Commission for Africa), som jobbet med Afrikas fattigdom. Denne kommisjonen utga rapporten «Our Common Interest» i 2005.
Hun var også medlem av Africa Progress Panel, Gates Foundation «Financial Services for the Poor», og bestyrer for «Investment Climate Facility for Africa». Hun satt også i FN-ansattes pensjonsfond (United Nations Joint Staff Pension Fund) med investeringsfond. I mai 2011 var hun med og arrangerte World Economic Forum i Cape Town, og i 2010 ledet hun «Global Agenda Council on Poverty and Development Finance» i World Economic Forum.
Da hun gikk av som sentralbanksjef 20. oktober 2016 overtok Moses Dinekere Pelaelo denne stillingen.
Død
Hun døde 2. juni 2021 av covid-19 i Gaborone, i en alder av 69 år.
Liste over kyrilliske bokstaver
Dette er ei liste over kyrilliske bokstaver som viser i hvilke språk de ulike bokstavene forekommer.
Bokstaver markert med blått er de som tilhører det russiske alfabetet og som derfor brukes i de fleste variantene av det kyrilliske alfabetet. For noen av språka angis IPA-uttalen til bokstaven. Tabellen er delt opp i to av plasshensyn.
Hof van Twente
Hof van Twente er en kommune i den nederlandske provinsen Overijssel.Kommunen er et resultat av at kommunene Diepenheim, Goor, Markelo, Ambt og Stad Delden slo seg sammen 1 januari 2001.
21. september
21. september er den 264. dagen i året og den 265. i skuddår. Det er 101 dager igjen av året. Dette er den vanligste datoen for høstjevndøgn.
Navnedag
Trine, Trond.
Fødsler
Se flere som er født 21. september i Kategori:Fødsler 21. september.
Dødsfall
Se flere som døde 21. september i Kategori:Dødsfall 21. september.
Saola
Saola eller vuquangokse (Pseudoryx nghetinhensis) er ett av verdens mest sjeldne pattedyr. Saola lever i skogområder, og finnes antagelig kun i Vietnam (i naturreservatet Vu Quang) samt i Laos nær grensen mellom de to landene. Dyret, som måler rundt 85 cm ved skuldrene og veier omkring 90 kg, har mørkebrun pels og hvite områder over føttene. Den lever i de tette monsunskogsområder av blader fra forskjellige tresorter, og den er konstatert i områder som strekker seg fra 300-1800 meters høyde. Det eksisterer kun svært få eksemplarer, og per 2010 kjennes det kun til en bestand på 11 eksemplarer.
Saolaen har vært kjent av lokalbefolkningen i de områder hvor den befinner seg, men den er ikke beskrevet i en biologisk eller vitenskapelig sammenheng før i 1992 da en forskergruppe som oppholdt seg i Vu Quang-området, tilfeldigvis kom over noen markante horn som minnet om hjortehorn. Den lokale befolkningsgruppe hmong kaller dyret saht-supahp («det vennlige og kultiverte dyr»), noe som viser til dyrets relativt anonyme og stille bevegelser gjennom skogsområdene.
Der er senere blitt gjort genetiske analyser av genetisk materiale fra Saolaen, men analysene har hittil kun avdekket at det er snakk om en ny dyreart som på en aller anden måte ligger «mellom» ku, antilope og geit.
Grad (symbol)
Grader, både når det gjelder vinkler (360 graders sirkelinndeling), og temperaturer, angis med gradsymbolet °. Med sirkelinndeling på 400 grader (gon) er gradsymbolet g (opphøyd g).
I Unicode har gradtegnet (engelsk degree sign) kode U+00B0 (°). HTML-koder for symbolet er  og.
På grunn av liknende utseende kan enkelte andre tegn forveksles med symbolet for grader. Dette gjelder enkelte skriftsnitt mer enn andre, men gjelder spesielt ved lav oppløsning, som for eksempel på en eldre dataskjerm. Tegnene som kan forveksles med gradsymbolet er spesielt
Innskrivning
Noen tastaturoppsett, som QWERTZ-oppsettet brukt i Tyskland, Østerrike og Sveits, og AZERTY-oppsettet brukt i Frankrike og Belgia, har gradsymbolet lett tilgjengelig direkte på en tast. Men mange tastaturoppsett inkluderer ikke gradsymbolet. Hvordan gradsymbolet da skal settes inn varierer fra operativsystem til operativsystem, og for enkelte operativsystem varierer det også fra tastaturoppsett til tasturoppsett.
Göran Karlsson
Göran Karlsson (født 10. juli 1963) er en svensk kjelkehockeyspiller. Han spiller forward, og representerer Nacka HI.
Fallingwater
Fallingwater, også kjent som Edgar Kaufmann house, er et hus tegnet av Frank Lloyd Wright i 1935 i Mill Run i Fayette County i Pennsylvania. Huset er delvis bygd over en foss i elva Bear Run og er et av de mest berømte verkene til Wright.
Historie
Edgar Kaufmann, Sr. var en vellykket forretningsmann i Pittsburgh og grunnlegger av Kaufmann's Department Store. Sønnen hans, Edgar Kaufmann, Jr., studerte arkitektur med Wright som læremester. Familien Kaufmann ønsket et nytt feriehus og sønnens fascinasjon for Wrights idéer gjorde at jobben med å designe huset ble tildelt sistnevnte. Da Wright ble ansatt for å gjøre jobben, antok Kaufmann-familien at huset skulle ligge slik at det hadde en utsikt mot fossen, men ble temmelig overrasket da det viste seg at Wright ville plassere bygningen over fossen.
Bruk av huset
Fallingwater var familiens helgebolig fra 1937 til 1963. I 1963 donerte Kaufmann, Jr. eiendommen til Western Pennsylvania Conservancy. Året etter ble den tilgjengelig for offentligheten som museum og nesten fem millioner mennesker har besøkt huset (per januar 2008). I dag besøker mer enn 120,000 personer huset årlig.
Phil Mahre
Phillip Ferdinand «Phil» Mahre (født 10. mai 1957 i Yakima i Washington) er en tidligere amerikansk alpinist.
I begynnelsen av 1980-årene ble han regnet som den store utfordreren til Sveriges alpinlegende Ingemar Stenmark. Mahre vant verdenscupen sammenlagt tre ganger (1981, 1982 og 1983), og i OL 1984 i Sarajevo vant han gull i slalåm. Sølvmedaljen gikk til tvillingbroren Steve. Tvillingbrødrene Michel Mulder og Ronald Mulder kopierte tvillingbrødrene Mahre ved at de begge tok medaljer på 500 m hurtigløp under Vinter-OL 2014 (gull og bronse).
I dag driver brødrene Mahre et treningssenter i Park City i Utah.
Welcome Air
Welcome Air Luftfahrt er et flyselskap basert i Innsbruck, Østerrike, som ble grunnlagt i 2000.
Destinasjoner
Welcome Air flyr til følgende destinasjoner: Graz og Innsbruck (Østerrike), Hannover (Tyskland), Göteborg (Sverige), Stavanger og Kristiansand (Norge).
På sommerstid flyr selskapet også til Nice (Frankrike) og Alghero og Olbia (Italia). På vinterstid flyr selskapet til Rotterdam (Nederland) og Antwerpen (Belgia).
I tillegg assisterer Welcome Air Tyrol Air Ambulance i transport av mindre heldige skigåere tilbake til sine hjemland.
Flåte
Flåten består av følgende fly :
Bruk
Bruk refererer som oftest til:
Bohumir Kryl
Bohumir Kryl (født 2. mai 1875 i Hořice, Böhmen, død 7. august 1961 i Chicago, Illinois) var en berømt kornettist. Han spilte blant annet med selveste Herbert Lincoln Clarke i The Sousa Band i perioden 1895-1898. Etter å ha vært innom Thomas Preston Brooke's Chicago Marine Band, The Duss Band og Frederick N. Innes' Band dannet han i 1906 sitt eget orkester. Kryls band turnerte i over 30 år; de startet i Kansas City, dro videre til St. Louis, Louisville og Chicago.
Kryl hadde visstnok et fenomenalt omfang (register) på kornetten, i tillegg hadde han en eksepsjonell trippeltungeteknikk og en rik og varm klang. Han var sannsynligvis også en av de første som mestret det å frembringe tre toner samtidig på en kornett, noe han greide ved å spille pedaltoner og samtidig nynne en høyere tone – noe som ofte fremkaller en tredje klang.
Musikk
Bohumir Kryl har skrevet minst to musikkverk, begge ble utgitt av Carl Fischer i 1909.
Gertrude Liebhart
Gertrude Liebhart (født 26. oktober 1928, død 27. november 2008) var en østerriksk padler som deltok i de olympiske leker 1952 i Helsingfors.
Liebhart vant en olympisk sølvmedlje i padling under Sommer-OL 1952 i Helsingfors. Hun kom på andreplass i K-1 500 meter for kvinner bak finske Sylvi Saimo.
Galleri Falkum
Galleri Falkum var et privateid galleri for profesjonelle kunstnere, som lå på Falkum i Skien. Galleriet ble etablert i 1993 og nedlagt i 2013 eller 2014.
Galleriet hadde et utstillingsareal på ca. 300 m², hvorav ca. 50 m² var satt av til en permanent salgsavdeling. Det ble vist 8 utstillinger i året, og i tillegg arrangerte galleriet en stor skulpturutstilling i Skien sentrum hver sommer.
20. september
20. september er den 263. dagen i året og den 264. i skuddår. Det er 102 dager igjen av året.
Navnedag
Tobias, Tage (guttenavn). Navnedag i Danmark: Tobias.
Dødsfall
Se flere som døde 20. september i Kategori:Dødsfall 20. september.
Land Rover Td5 dieselmotor
Td5 dieselmotor ble benyttet av Land Rover fra 1998. Motoren er en rekkefemmer med turbo, og et slagvolum på 2,5 liter (2498 cm³). Den yter 101 kW ved 4 200 omdreininger i minuttet og har 300 Nm dreiemoment ved 1 950 omdreininger.
Den erstattet den tidligere turbodieselen 300 Tdi.
Sylvi Saimo
Sylvi Saimo (født 12. november 1914 i Ruskeala i Finland, død 12. mars 2004) var en finsk politiker og padler. Hun deltok i de olympiske leker 1948 i London og 1952 i Helsingfors.
Saimo ble olympisk mester i padling under Sommer-OL 1952 i Helsingfors. Hun vant K-1 500 meter for kvinner foran østerrikske Gertrude Liebhart og Nina Savina fra Sovjetunionen.
Som politiker ivret hun for kvinneidretten i Finland og krevde like trenings- og konkurransevilkår for kvinner og menn. Hun representerte partiet Centern i Finlands riksdag fra 1966 til 1978.
Land Rover 200 og 300 dieselmotor
Land Rovers 200 Tdi og 300 Tdi dieselmotorer med turbo er svært like.
I 1990 kom 200 Tdi, en 2,5 liter (2495 cm³) firesylindret, direkteinnsprøytet rekkemotor, toppventilert. Motoren yter 107 hk ved 3 800 omdreininger i minuttet, og 255 Nm dreiemoment ved 1 800 omdreininger. Den ble produsert fram til 1994.
Andalucía (sykkellag)
Andalucía er et spansk sykkellag som ble grunnlagt i 2005. Fra 2006 til 2012 var det et profesjonelt kontinentallag. Laget ble invitert til Vuelta a España i 2007, 2008 og 2012
Land Rover 200 og 300 dieselmotor
I 1994 ble denne motoren oppdatert for å gå jevnere, og ble kalt 300 Tdi. Den er stort sett lik, men yter 111 hk ved 4 000 omdreininger og har 265 NM ved 1 800 omdreininger.
Etter hvert ble 1998 ble 300 Tdi erstattet av den femsylindrede Td5.
Ukrainas herrelandslag i håndball
Ukrainas herrelandslag i håndball er det mannlige landslaget i håndball for Ukraina. Det representerer landet i internasjonale håndballturneringer, og reguleres av Federatsiji handbolu Ukrajiny. Landslaget kvalifiserte seg til sin første internasjonale turnering i 2000.
Resultater i internasjonale turneringer
''Resultatene som er vist under er kun konkurranser der Ukraina har deltatt. Turneringer de ikke har tatt del i er ikke ført opp.''
Yasuo Fukuda
Etter at hans parti hadde utsett ham til å etterfølge Shinzo Abe som Japans statsminister, ble han den 25. september 2007 valgt til dette av det japanske parlamentet, og ble innsatt dagen etter, 26. september 2007. Han var i juli 2008 være vert for G8-toppmøtet i Japan. Den 26. september 2008 gikk han av fra statsministerembedet.
Fukuda ble i 2001 hedret med storkors av Den Kongelige Norske Fortjenstorden.
Deutsches Museum
Deutsches Museum («Det tyske museum») er verdens største tekniske museum. Det ligger i München i Bayern, og er ett av 46 forskjellige museer i München. Det besøkes årlig av 1,5 millioner mennesker og har rundt 28 000 utstillingsgjenstander innen femti fagfelter fra vitenskap og teknologi.
East Stirlingshire FC
East Stirlingshire Football Club er en skotsk fotballklubb fra Falkirk, som ble grunnlagt i 1881. Ofte refereres klubben til som East Stirling, noe som kan gi inntrykk av at klubben har tilholdssted i eller like ved byen Stirling, som ligger over 20 km unna. Av supportere og lokalbefolkning har klubben kallenavnet The Shire. Klubben er kanskje mest kjent for å ha kommet sist i den skotske 3. divisjonen 5 ganger på rad, mellom 2002/03 og 2006/07.
Tidlig historie
I 1880 startet cricketklubben Bainsford Bluebonnets en fotballklubb som fikk navnet Bainsford Britannia. I november samme år skiftet klubben navn, og East Stirlingshire Football Club ble til. Den første kampen var mot Falkirk 2, som slo The Shire 7–0.
På slutten av det 19. århundre var The Shire sterke nok til å bli lagt merke til. I 1888/89 knuste The Shire rivalene Stenhousemuir 10–1 og Vale of Bannock 11–2 i den skotske cupen. Denne 11–2 seieren mot Vale of Bannock er klubbrekord, men cupdrømmen tok slutt etter et 2–1 tap mot Celtic i kvartfinalen.
To år senere fløy målene inn igjen, og The Shire kom i kvartfinalen i den skotske cupen igjen, da de slo Grangemouth 8–2 og slo ut Camelon 10–6 i omkamp etter et 3–3 uavgjortresultat. Hearts, som vant cupen til slutt, gjorde slutt på The Shires cuphåp med en 3–1 seier, og det måtte gå 90 år før de kom så langt i cupen. Den spilleren Humphrey Jones var en av klubbens største helter. Han fikk 14 landskamper for Wales mellom 1885 og 1891 - fem av dem mot England og Nord-Irland i 1889 og, og  i 1890 – Mens han fortsatt spilte for The Shire, og han er ansett som East Stirlings eneste fotballspiller som har utmerket seg internasjonalt noensinne.
Tidlig 20. århundre
Klubben nådde toppen den 19. februar 1921, da et rekordstort publikum på 12 000 så på en tredjerundekamp mot Partick Thistle. Dessverre for East Stirling vant Partick Thistle 2–1 denne dagen før de senere skulle kunne løfte pokalen etter 1-0 mot Rangers.
I 1931/32 vant East Stirlingshire noe mange mener er deres eneste trofe på seniornivå, det skotske 2. divisjonsmesterskapet. St Johnstone hadde like mange poeng som The Shires 55 etter 38 kamper, men 111 mål scoret betydde at East Stirling hadde seks mål bedre målforskjell. Gleden var derimot kortvarig, etter at de rykket ned fra 1. divisjon etter å ha avsluttet sesongen med bare 17 poeng.
1940 til 1970
I 1947/48 vant East Stirlingshire 3. divisjon, med 18 seire på 22 ligakamper. Men divisjonen med 12 lag inneholdt for det meste reservelag, og derfor henger den ikke like høyt som suksessen i 1931/32. The Shire fikk senere rykke opp fra Division Two etter andreplass bak St Johnstone i 1962/63, men som på 1930-tallet tok det ikke lang tid før det gikk nedover igjen, og nedrykk fulgte i 1963/64.
East Stirlingshire forsvant så for en sesong i 1964/65. Mot supporternes ønske ble klubben slått sammen med Clydebank for å bli til ES Clydebank. Den nye klubben spilte på Kilbowie Park den ene sesongen før East Stirlingshire fikk tilbake sin identitet og sin uavhengighet etter en rettssak anført av klubbens aksjeeiere. Begge klubbene fikk tilbake sine gamle navn den neste sesongen og East Stirling returnerte til Falkirk. Clydebank gikk tilbake til juniorfotball før de senere sikret en plass i 2. divisjon i 1966/67.
Alex Ferguson-perioden
Klubben er kanskje best kjent for en ansettelse gjort i 1974 da en 32 år gammel Alex Ferguson begynte sin managerkarriere i East Stirlingshire med en deltidskontrakt med en lønn på 40 pund i uken. Da han startet jobben var det bare 8 registrerte spillere, og ingen registrerte målvakter. Hans 117 dager lange stund på Firs Park viste starten på en managerstil som han utviklet videre til å gi ham legendestatus i Aberdeen og Manchester United, og samtidig kjempet han hardt hele veien. East Stirling hadde nettopp avsluttet sesongen på 16.-plass i 2. divisjon da Ferguson ankom, og han ble gitt et transferbudsjett på 2000 pund, som han brukte på Billy Hulston, som han tok rett foran nesen på Stenhousemuirs manager Alex Smith.
Senere år
East Stirlings form etter årtusenskiftet har ikke vært god. De har kommet sist i 3. divisjon fem år på rad, og i 2003/04-sesongen fikk de bare 8 poeng på hele sesongen og havnet sist, og i 2004/2005 havnet de sist igjen, og fikk 22 poeng.
I 2005 ga fotballjournalisten Jeff Connor ut boka «Pointless», etter å ha fulgt klubben en sesong, mest fordi East Stirling i 2003/04-sesongen bare fikk 8 poeng i løpet av hele sesongen, og dermed endte desidert sist i ligaen. Undertittelen til boka er «A Season with Britain's Worst Football Team» (En sesong med Storbritannias verste fotballag). Etter et innslag på den norske TV-kanalen TV 2s program Golden Goal, ble en East Stirlingshire-supporterklubb etablert i Norge, og den har pr. august 2008 nesten 6500 medlemmer. Norwayshire, som supporterklubben heter, sponser også bortedraktene. Ulikt det engelske ligasystemet er det ingen mulighet for lag utenfor ligasystemet å rykke inn i ligasystemet – hvis ikke en klubb har opphørt å eksistere, som Airdrieonians FC. Men i 2005 ble det bestemt at fra starten av 2005/06-sesongen, ville de klubbene som ender sist 2 ganger på rad i 3. divisjon bli degradert til 'assosiert medlem'. Da mister klubben retten til å stemme i møter angående ligaen, og blir tillatt å være med i ligaen i 2 sesonger til, og etter det vil en avstemning blant ligaklubbene avgjøre om klubben får fortsette i ligaen.
East Stirlingshire endte sist i ligaen i 2005/06, men i 2006/07 vant de åpningskampen i ligaen for første gang på 13 år. I sesongens fjerde kamp slo East Stirlingshire rivalene Stenhousemuir 5-0. Dette var den første gangen the Shire hadde vunnet med 5 mål på over et tiår. Resultatet var spesielt bemerkelsesverdig siden de tapte 7-0 på samme bane mot Stenhousemuir bare 5 måneder før. Etter dette tapet fulgte et 5-0-tap mot East Fife.
Tross seieren i første serierunde mot Elgin City i 2006/07-sesongen, et 2-1 tap på Elgins Borough Briggs i april 2007 bekreftet at de for 5. år på rad ville okkupere sisteplassen i 3. divisjon. Den skotske ligaen stemte mot å gjøre klubben til assosiert medlem umiddelbart, og utsatte avgjørelsen for ett år. Dette betyr at så lenge East Stirlingshire ikke ender sist i 2007/08-sesongen vil de fortsette som vanlig medlem. Hvis de ender sist derimot, uten at noe skjer med plassen deres i ligaen, vil de bli degradert til assosiert medlem.
Før starten på 2007/08-sesongen annonserte klubben at det skulle spilles reservelagsfotball på Firs Park for første gang på 14 år. Sist gang East Stirlings reservelag spilte var mot Celtics reserver på Parkhead i 1993, en kamp som The Shire vant 2–1.
Rett etter starten på 2007/08-sesongen vant The Shire seks kamper på rad for første gang siden 1968/69-sesongen. Den første var en seriekamp mot Dumbarton (3–2), den andre en Challenge Cup-kamp også mot Dumbarton (4–2), den tredje en ligakamp mot Forfar (2–1), den fjerde en 3–0 seier borte mot rivalene Stenhousemuir og den femte en 3–2 seier borte mot Albion Rovers, selv om de lå under 2–0 med 20 minutter igjen å spille. Klubben lå på tredjeplass etter 6 kamper, og det er klubbens beste ligaposisjon på over et tiår. Den sjette seieren kom mot Queen's Park (1–0) i Challenge Cup. Denne rekken ble det slutt på den 15. september da East Stirling tapte 3–2 mot Stranraer, tross at de tok en 2–0 ledelse. Shires seiersrekke førte dem til kvartfinalen i Challenge Cup for første gang siden 2000, men de ble slått ut etter et 4–0-tap mot førstedivisjonslaget Morton.
I Cupen kom East Stirling til 4. runde etter å ha slått Albion Rovers 5–1 i tredje runde. Det er det lengste klubben har kommet på over 30 år. Som belønning ble de trukket til å spille mot Rangers i 4. runde, og tapte 6-0 på Ibrox Park.
Den 28. februar gikk Gordon Wylde av som manager, og tidligere manager og trener John Brownlie tok over inntil en ny manager var på plass, og han ledet laget i lokalderbyet mot Stenhousemuir, som East Stirling tapte 3-4.
I mars hadde East Stirling tilbudt den tidligere Celtic- og West Bromwich-spissen John Hartson jobben, men han avslo tilbudet.
Jobben gikk til tidligere Greenock Morton-manager Jim McInally. Selv om resultatene ikke var mye å skryte av, gjorde ikke Forfar Athletic det mye bedre, og derfor var en seier over Montrose i siste kamp nok for å redde plassen. Dermed rykket East Stirling opp på 9.-plass, og slapp unna degradering fra ligaen med et nødskrik.
Ligahistorie
East Stirlingshire FC har spilt i det skotske ligasystemet i fotball siden 1900.
Merk:
Love’s Gonna Live Here
«Love's Gonna Live Here» er en amerikansk sang med melodi og tekst av Buck Owens. Owens har spilt den inn. Sangen ble utgitt på single for Capitol i 1963. B-siden var «Getting Used to Losing You».
Listeplasseringer
Singleutgivelsen med Buck Owens ble hans andre nummer én-sang på Billboard Hot Country Singles-listen. Den tilbrakte 16 uker på toppen og totalt 30 uker på listen.
Jan I av Holland
Jan I (født 1284 i Haarlem, død 10. november 1299) etterfulgte sin far, Floris V som greve av Holland da han var tolv år gammel.
Med en gang Jan ble født, ble han forlovet med Elizabeth, kong Edvard I av Englands datter. Jan var Edvards fostersønn, og etter at hans far Floris V i 1296 ble drept av Gijsbrecht IV av Amstel, Gerard av Velsen og Herman av Woerden etter å ha byttet fra engelsk til fransk side, nølte kong Edvard med å sende ham tilbake til Holland. Det ble forøvrig sagt at blant drivkreftene bak drapet var Jans fosterfar, Edvard I av England. Edvard sendte bud på engelskvennlige adelsmenn, blant disse var Jan van Renesse og Wolfert van Borsele. Disse er da også blant rådgiverne kongen knytter til den unge greven av Holland.
Bryllupet mellom Jan og Elizabeth stod 7. januar 1297, og etter dette får den trettenårige greven lov til å reise tilbake til Holland, men han må love å følge rådene som rådgiverne kongen har anvist gir ham. I begynnelsen er den unge greven under Jan van Renesses innflytelse, og 30. april 1297 overdrar han det daglige ansvaret for grevskapet til Wolfert van Borsele. Meningen var at van Borsele skulle ta seg av Holland i tolv år, inntil Jan I var 25 år gammel, men etter en konflikt med Dordrechts bystyre blir han drept 1. august 1299. Deretter oppnevner de hollandske byene grev Jean d'Avesnes av Hainaut til regent, og 27. oktober 1299 overdrar Jan I styret for en femårs-periode over til ham. To uker senere dør den femtenårige Jan, den siste greven i huset Holland.
Siden Jan ikke har noen barn, arver hans fars nevø grevskapet. Denne nevøen var sønn av Jean d'Avesnes og Aleid av Holland (Jan Is grandtante). Han tar navnet Jan II av Holland og blir ved siden av greve av Hainaut også greve av Holland. Dette er begynnelsen på en personalunion mellom grevskapene Holland og Hainaut, som skulle komme til å vare til etter huset Bayerns regjeringstid.
Marit Halset
Halset var tilknyttet Nationaltheatret fra 1933 til 1948. Hun debuterte som ungpiken Hazel i Eugene O'Neill-stykket Sorgen kler Elektra våren 1933. Her spilte hun sammen med Johanne Dybwad, August Oddvar og Ingolf Schanche. Senere fikk hun vesentlig følsomme ungpikeroller, og hun avsluttet sin tid på Nationaltheatret med å spille Leonora i Den stundesløse i 1948. Hun flyttet i 1948 over til Det Nye Teater, der hun var til 1967.
Halset opptrådte også jevnlig i Radioteatret og Fjernsynsteatret, foruten å ha en rekke filmroller. Blant filmene er Kranes konditori og Broder Gabrielsen de mest kjente.
Gregor Hradetzky
Gregor Hradetzky (født 31. januar 1909 i Krems i Østerrike, død 29. desember 1984) var en østerriksk padler som deltok i de olympiske leker 1936 i Berlin.
Hradetzky ble olympisk mester i padling to ganger under Sommer-OL 1936 i Berlin. Han vant både K-1 1000- og K-1 10 000 meter.
Hemmelig liv
Hemmelig liv er en diktsamling av den norske forfatteren Rolf Jacobsen, utgitt i 1954.
Otto Nes
Otto Albert Nes (1920–2014) var en norsk filolog og kringkastingsmann. Han var programdirektør i NRK Fjernsynet.
Hemmelig liv
Samlingen var hans fjerde, og den andre etter krigen og landssvikdommen. Den har blitt beskrevet som «en ny debut, der nesten hvert eneste dikt fortjener omtale og fornyet lesning».
Samlingen inneholder blant annet antologigjengangeren «Landskap med gravemaskiner» og det, for Jacobsen, like typiske diktet «Tømmer».
Otto Nes
Nes var utdannet cand.philol. i 1946. Han var tilknyttet BBCs norske avdeling 1947–1948 og var lærer ved Nordiska Folkehögskolan 1948–1949. I 1949 begynte han som programsekretær i NRK. I 1958 ble han NRK Fjernsynets første programdirektør og ledet fjernsynets utvikling i Norge til han gikk av med pensjon i 1987.
Nes hadde flere tillitsverv i internasjonalt fjernsynssamarbeid, blant annet var han leder for Nordvisjonen fra 1970 til 1973 og i Den europeiske kringkastingsunionens programkomité fra 1974 til 1981.
Nes skrev flere artikler om mediespørsmål, litteratur og språk i aviser og tidsskrift.
Hákun Djurhuus (direktør)
Hákun Djurhuus (født 13. november 1961) er en færøysk næringslivsleder.
Torbjørn Lied
Torbjørn Lied (født 23. november 1943) er en norsk luthersk prest. Han virket som misjonssekretær og tidligere misjonær i Bangladesh, og i september 1991 overtok han etter Gunnleik Seierstad som generalsekretær i Den norske Santalmisjon. Han var generalsekretær i Santalmisjonen i 14 år.
Sammenlagt var han 11 år misjonær i Bangladesh. Han var Normisjons direktør i Bangladesh og også leder for arbeidet i hele Asia.
Deretter var han i seks år sogneprest ved Oddernes kirke i Oddernes, en luthersk menighet i Kristiansand.
I juni 2006 trakk han seg fra embedet fordi han hadde opptrådt i strid med tjenestemannsloven, og bad om å bli løst fra sin ordinasjonsforpliktelse og sin prestetjeneste.
Friidrett under Sommer-OL 2004 – 3 000 meter hinder menn
3 000 m hinder, er en gren som inngikk i friidrettskonkurransene ved Sommer-OL 2004, som ble avholdt på Athens olympiske stadion den 21. og 24. august.
Thulstrups gate (Oslo)
Thulstrups gate (3–7B, 2A–10) er en vei som går fra Lindern til Ullevål i bydel St. Hanshaugen i Oslo. Den fremstår i dag som to adskilte gater. Den sørlige delen går nordøstover fra Sognsveien og ender før Kirkeveien. Den nordlige delen går nordøstover på sørvestsiden av bygningsmassen ved Ullevål universitetssykehus og med Nordre gravlund på motsatt side. Gaten ender i Tåsenveien.
Friidrett under Sommer-OL 2004 – 3 000 meter hinder menn
Resultater
Fra de tre førsøksheatene gikk de tre første i hvert heat og de seks beste tidene ellers videre til finalen.
Thulstrups gate (Oslo)
Gaten fikk navn i 1891 etter kirurgen Magnus Andreas Thulstrup. Den nordlige delen lå i Aker frem til 1948 og het da Thulstrups vei. Alle adresser knyttet til gaten befinner seg i delen sør for Kirkeveien.
Mesterligaen 2007/2008 åttendedelsfinaler
Åttendedelsfinalene av Mesterligaen 2007/2008 startet 19. februar og avsluttet 11. mars.
Bioinformatikk
Bioinformatikk er en fagretning innen informatikk som tar for seg bruk av informasjonstekniske hjelpemidler i biologiske studier. Dette er ofte forstått avgrenset til molekylærbiologiske studier, og en slik definisjon ligger til grunn for denne artikkelen. Mer generelle definisjoner er imidlertid også i bruk. Grunnet teknologiske fremskritt innen molekylærbiologi i de siste tiårene har store mengder biologisk informasjon blitt tilgjengelig for forskere og publikum ellers, og motivert utstrakt bruk av informasjonsteknologi og informatikk for å bedre forstå biologiske prosesser. Bioinformatiske metoder er viktige hjelpemidler for molekylærbiologiske problemer som analyse av gener, proteiner, evolusjon og systembiologi. Bioinformatikk er høyst tverrfaglig, og i tillegg til molekylærbiologi og informatikk, omfatter det også metoder og kunnskap fra statistikk, matematikk, kjemi og fysikk.
Lagring og strukturering
Store mengder biologiske data blir gjort tilgjengelig i offentlig tilgjengelige databaser. Slike databaser oppsummerer vanligvis eksperimentelt opparbeidet informasjon og strukturerer slik informasjon for videre analyse med for eksempel statistiske teknikker. Typiske eksempler er databaser over DNA og protein fra både mennesket og en mengde andre organismer. I tillegg til strukturell informasjon som DNAets basepar-sekvens og proteiners aminosyresekvens og tredimensjonale struktur kan slike databaser også inneholde kommentarer eller annotering for å beskrive biologiske eller kjemiske egenskaper, kjente funksjoner og lignende. Slik annotering kan både være automatisk sammensatt eller manuelt vedlikeholdt av eksperter. Det blir også gjort omfattende arbeid for å integrere informasjon fra forskjellige slike databaser. I tillegg til typiske integrasjonsutfordringer knyttet til forskjeller i format og semantikk, kompliseres dette arbeidet også av utfordringene knyttet til å representere biologiske sammenhenger i en rigid struktur som ofte kreves for automatisk prosessering.
Analyser av databaser
Strukturert lagring av biologiske data muliggjør analyser av sammenhenger mellom forskjellige biologiske komponenter. Sentrale problemstillinger er deteksjon av evolusjonært slektskap mellom genetisk materiale (homologi) og mulige reaksjonspartnere for biomolekyler som for eksempel proteiner.
Analyse i biologiske eksperiment
Ved bioinformatisk analyse av databaser som beskrevet over sammenfattes gjerne resultatene av en stor mengde biologiske eksperimenter, og bioinformatikkens bidrag kan betraktes som en prosess i etterkant av det eksperimentelle bidraget. I motsatt fall kan for eksempel bioinformatiske verktøy bistå biologer i utforming av eksperimenter, og det bioinformatiske bidraget kan da sees som å komme i forkant av det eksperimentelle. Bioinformatikk har imidlertid også en mer integrert plass i mange typer biologiske eksperimenter, som et uunnværlig verktøy for å gjøre eksperimentene informative. Typisk kan avansert informatikk, statistikk og matematikk være nødvendig for å analysere resultat produsert av et instrument. Dette er for eksempel tilfelle i analyser av mikromatriser, proteinidentifisering ved hjelp av massespektrometri og DNA-sekvensering. DNA-sekvensering er bestemmelse av en DNA sekvens, altså en rekkefølge av nukleotider i en DNA-molekyl eller i et helt genom. På grunn av tekniske restriksjoner er det ikke mulig å bare lese hele sekvensen, som kan inneholder mer en ti milliarder basepar (bp). Flere små biter (mindre enn 1000 bp) av sekvenser er først sekvensert og må så settes sammen. Her brukes noen av de samme teknikker som i sekvenssammenstilling. I dag er det to metoder som er brukt i de flerste sekvenserprosjekter: Sanger-sekvensering og den nyere pyrosekvenseringen.
Modellering
Det er ikke alltid mulig å observere interessante fenomener i biologien, og mye arbeid har derfor blitt investert i å bygge modeller og rammeverk for å kunne modellere og simulere disse. Modellering kan brukes på mange måter og dette er et felt i stadig utvikling. Etter hvert som kunnskap fra eksperimenter og modelleringsprosjekter øker, blir det aktuelt å modellere innenfor nye felt.
En celle, enten i form av en frittstående organisme eller en del av en større organisme, er meget kompleks. Utallige molekyler og proteiner interagerer for at cellen skal utvikle seg, vedlikeholdes og brytes ned. Disse prosessene kan modelleres på en slik måte at det er mulig å undersøke hvordan de ulike prosessene avhenger og virker inn på hverandre. Med dagens teknologi er det umulig å få et detaljbilde av tilsvarende informasjon ved å bruke eksperimenter. Modellering kan både gi ny viten om hvordan cellene virker, men i tillegg brukes denne informasjonen til å designe eksperimenter som kan vise om teorien fra modelleringen stemmer eller ikke.
Selv om vi vet at visse proteiner deltar i viktige cellulære prosesser, er det ikke sikkert strukturen til proteinene er kjent. Å bestemme strukturen til et protein er en kompleks prosess, og ikke alle proteiner er like enkle å bestemme strukturelt. Proteinstrukturprediksjon er et forskningsfelt hvor målet er å gjette den tredimensjonale strukturen til et protein utfra sekvensen (primærstrukturen). I noen tilfeller kan dette gjøres enklere ved at det finnes beslektede proteiner i andre arter som har samme funksjon, dette kalles homologimodellering.
Utfordringene er ikke over selv om den tredimensjonale strukturen til et protein er kjent. Alle proteiner er noe fleksible og kan i varierende grad endre form og funksjon. Prinsipper fra fysikk og kjemi om hvordan molekyler beveger seg blir derfor brukt til å modellere proteiner. Målet med dette kan være å finne ut hvor mye et protein kan bevege seg, til hvordan disse bevegelsene kan arte seg. I tillegg modelleres ofte interaksjonen mellom ulike proteiner eller mellom proteiner og molekyler de interagerer med. I medisinsk forskning brukes dette for å finne nye medisiner. Modelleringen brukes da for å finne gode kandidatstoffer som kan brukes i eksperimenter. Dette gjør medisinsk forskning mindre dyr, ettersom det er billigere og raskere å modellere enn å utføre eksperimenter.
Visualisering og grensesnitt
Grafiske representasjoner av modellene nevnt over kan gjøre det vesentlig lettere å gjøre seg kjent med og resonnere omkring biologiske komponenter eller systemer. Tilsvarende er utforming av gode brukergrensesnitt viktig for å gjøre bioinformatiske verktøy tilgjengelig for biologisk ekspertise.
Det gode selskap
Det gode selskap er en norsk komiserie som ble sendt på TV 2 i 2004. Serien handlet om en rekke norske kjendiser og samfunnstopper som var samlet på et stort gods for å lære dannet kjendisetikette. 18 skuespillere skulle forestille 28 norske kjendiser. Blant disse var Arne Brimi, Kongen, Nils Arne Eggen, Rosemarie Køhn, Wenche Foss, Arne Hjeltnes, Ari Behn, Per Inge Torkildsen og Sven O. Høiby. Rollene ble spilt av både profesjonelle og amatører. Programmet gikk på fredager.
Bioinformatikk
Integrering
En stor del av datalagring, analyse, søk og gjenfinning skjer over Internett. De fleste biologiske databaser er tilgjengelige på nettet for søk. Det gjelder også bioinformatiske verktøy, som gjerne er publisert sammen med databasene de kjører mot, eller som selvstendige redskaper på egne nettsider. Verktøy som er tilgjengelige på nettet letter arbeidet i bioinformatikk, men likevel er integrering av data fra flere kilder ofte besværlig. Problemene dukker opp på grunn av at mange redskaper ikke har en felles datamodell, og at de heller ikke bruker samme format på datafilene.
Det gode selskap
Handling
En rekke norske celebriteter er samlet på skikk og bruk-kurs på Losby gods for å lære dannet kjendisetikette – med Wenche Foss som kursleder. Intrigene står imidlertid i kø: Kjell Magne Bondevik kliner med Gro Harlem Brundtland, mens en sjalu Herborg Kråkevik desperat prøvde å sjekke opp Ari Behn. Og Valgerd Svarstad Haugland skyter seg i foten med startpistol under et champagne-skirenn i hagen. Forsvarsminister Kristin Krohn Devold (Vibeke Haagensen) ble trent av Nils Arne Eggen i håp om å få jobben som generalsekretær i NATO. Dette var noen av ingrediensene.
Mesterligaen 2007/2008 åttendedelsfinaler
Kampfakta åttendedelsfinaler, Mesterligaen 2007/2008
1. kamp
Bioinformatikk
Integrering
Integrativ bioinformatikk forsøker å avhjelpe dette problemet. Feltet er nærmere informatikk og datateknologien enn biologien i denne sammenheng. Integrativ bioinformatikk beskjeftiger seg med å:
Mesterligaen 2007/2008 åttendedelsfinaler
Kampfakta åttendedelsfinaler, Mesterligaen 2007/2008
2. kamp
Bioinformatikk
Integrering
En integreringsmåte under utvikling er vevtjenester (engelsk: «web services»). Dette er programmer som er designet for å støtte maskin-til-maskin-kommunikasjon over et nettverk. Man kan tenke på dem som programmer som utfører en tjeneste i henhold til en avtale. Så lenge en bestilling levert av kunden er korrekt, blir tjenesten utført og et produkt/resultat sendt tilbake. Vevtjenester er et eksempel på tjenesteorientert arkitektur, hvor applikasjoner og automatiske prosesser får tilgang til ressurser gjennom standard grensesnitt (beskrevet av tjenesteavtalen). Et eksempel kan være en panteautomat. Man setter inn flasker, og alle gyldige panteflasker registreres og får man pant tilbake (tjenesteavtale). Det er ikke viktig for kunden hva som er inne i automaten, om det er en komplisert maskin eller en person som sjekker flasker manuelt (tjenesteimplementasjoner). Det viktige er at man får en kvittering med riktig sum til slutt og at pantemaskinen ligner på en standard pantemaskin (standard grensesnitt).
Enkelte vevtjenester kan bli satt sammen for å utføre mer avanserte tjenester. Da utgjør de en arbeidsflyt. En arbeidsflyt kombinerer flere enkle oppgaver i en prosess. Ved hjelp av standard grensesnitt kan arbeidsflyter lages automatisk. Det finnes mange prosjekter som forsøker å bruke arbeidsflyter i forskning.
Forskning i Norge
Bioinformatikk oppfattes som viktig for landets industriutvikling, spesielt innenfor farmasøytisk industri og akvakultur. Egne nasjonale forskningsprogram har vært definert siden 1995. Kurs og egne studier i bioinformatikk gis ved alle landets universitet og ved enkelte høgskoler.
Friidrett under Sommer-OL 2004 – 3 000 meter hinder menn
Resultater
Alle tider vises i minutter og sekunder.
Q automatisk kvalifisert.
q en av de beste tidene ellers.
DNS startet ikke.
DNF kom ikke i mål.